b'\n_START_ARTICLE_\nGluino\n_START_PARAGRAPH_\nGluino (oznaka ) je superpartner gluona. Je eden izmed gauginov, ki so domnevni superpartnerji nosilcev umeritvenega polja, ki jih predvideva umeritvena teorija v kombinaciji s supersimetrijo. Kot superpartner nosilca umeritvenega polja (bozon) spada gluino med fermione. Pri\xc5\xa1tevajo ga tudi med Majoranove fermione. Gluini bi imeli leptonsko \xc5\xa1tevilo enako 0, barionsko \xc5\xa1tevilo tudi 0, njihov spin pa bi bil 1/2. Pojavljali bi se kot oktet (8 barvnih nabojev). Delovali bi z mo\xc4\x8dno jedrsko silo. Razpadli bi na skvark in kvark. Skvark (superpartner kvarka) bi razpadel v drugi kvark in najla\xc5\xbeji supersimetri\xc4\x8dni delec (Lightest Supersymmetric Particle ali LSP), ki ga zaradi nevtralnosti (brez elektri\xc4\x8dnega naboja) ne bi videli v detektorjih._NEWLINE_Po Minimalnem supersimetri\xc4\x8dnem standardnem modelu med gaugine spadajo \xc5\xa1e zino (superpartner bozona Z), bino (superpartner umeritvenega bozona, ki odgovarja \xc5\xa1ibkemu hipernaboju), fotino (superpartner fotona) in nekateri drugi.'